Karima Abd-Daif

Karima Abd-Daif (født 18. juni 1965) er en norsk tidligere politiker (Ap).

Abd-Daif er vokst opp i Marokko, og kom til Norge som 22-åring i 1988. Hun har utdannelse innenfor økonomi og fransk fra Høgskolen i Oslo, og har blant annet arbeidet som regnskapsfører og kontorassistent, skoleassistent, barnehageassistent og assistent i pleievesenet.

Hun fikk plass i Oslo bystyre 1999–2003, etter opprinnelig å ha stått på 69. plass på Arbeiderpartiets valgliste. 420 personlige stemmer gjorde at hun rykket opp til første vara, og da Åse Kleveland fikk innvilget fritak i hele perioden rykket Abd-Daif inn på fast plass. Hun ble dermed den første kvinnen med arabisk bakgrunn i Oslo bystyre. Hun ble gjenvalgt til bystyret for periodene 2003–2007 og 2007–2011. I perioden 2005–2009 var hun vararepresentant nr 9 til Stortinget for Oslo.

I 2017 ble Abd-Daif dømt til fengsel i 90 dager for grovt bedrageri, etter at hun hadde mottatt dagpenger mens hun oppholdt seg i Marokko.

Referanser

Eksterne lenker 
 

Ap-politikere i Oslo
Nordmenn av marokkansk opphav
Alumni fra Høgskolen i Bergen